ועדת הכנסת, כנסת 24, פרוטוקול מספר 12, 2021-08-10 10:00

ניר אורבך: בוקר טוב, אני מתכבד לפתוח את ישיבת ועדת הכנסת.

ניר אורבך: על סדר היום: הצעה לתיקון סעיף 100 לתקנון הכנסת בדבר הקמת ועדות קבועות חדשות בכנסת ה-24 – דיון בהשגות.

ניר אורבך: אישרנו את ההצעה לפיצול לפני שבועיים אבל הוגשו הסתייגויות.

ניר אורבך: אנחנו רואים חשיבות גדולה בפיצול של הוועדות האלו אחרי השנה המטלטלת שעברנו, כולל קורונה, כולל דברים נוספים.

ניר אורבך: רצינו לעשות עבודה יותר ממוקדת ולכן פיצלנו.

ניר אורבך: כרגע נשמע את הנימוקים להסתייגויות, אחרי זה נצביע עליהן, ונתקדם.

ניר אורבך: חבר הכנסת קיש, בבקשה.

יואב קיש: רצינו להצטרף להסתייגויות של משה ארבל, ינון אזולאי ואייכלר.

ארבל אסטרחן: היה צריך להגיש את זה עד אתמול.

יואב קיש: את הבקשה להצטרף?

יואב קיש: אי אפשר לעשות את זה בדיון?

ארבל אסטרחן: לא.

יואב קיש: למה לא?

ארבל אסטרחן: כי לגבי השגות יש הסדר של 14 ימים.

ארבל אסטרחן: זה לא עניין של להצטרף.

ארבל אסטרחן: זה כאילו גם אתה מגיש אותן.

ארבל אסטרחן: כל אחד מחברי הליכוד הגיש את ההשגות באותו נוסח שאתה הכנת.

ניר אורבך: חבר הכנסת קיש, אתה רוצה לנמק גם את ההסתייגויות שהוגשו?

יואב קיש: לא לנמק.

יואב קיש: רציתי להצטרף.

ארבל אסטרחן: זאת פרוצדורה שונה מהסתייגויות.

ארבל אסטרחן: בהסתייגויות אפשר גם בדיון, אלא אם נקבע מועד מראש.

ארבל אסטרחן: גם בהסתייגויות אומרים לפעמים שאפשר להגיש עד שעה מסוימת.

יואב קיש: הדיון הוא אם אתה מצטרף או לא.

יואב קיש: אני הרי לא יודע מה ההסתייגויות של אחרים.

יואב קיש: לא ידעתי מה משה ארבל הגיש.

יואב קיש: אני לא יכול להצטרף?

ארבל אסטרחן: לא.

ארבל אסטרחן: היו לך 14 ימים לחשוב על הסתייגויות.

ארבל אסטרחן: הגשת 14 הסתייגויות.

ארבל אסטרחן: חברי הכנסת מהליכוד הגישו את אותן 14 הסתייגויות.

יואב קיש: לא הכרתי את זה, אבל בסדר.

ארבל אסטרחן: אם ההסתייגויות יעלו למליאה יהיו לכם מעל 30 שעות דיבור.

יואב קיש: לא קשור.

יואב קיש: לא ידעתי שיש נוהל שונה לגבי ההסתייגויות ולגבי הערות והשגות.

ינון אזולאי: ולמשה ארבל, שהוא מאותה סיעה שלי, אני יכול להצטרף?

ארבל אסטרחן: את האמת שכבר הצטרפת, כי הגשת את אותן הסתייגויות שגם הוא ביקש.

יואב קיש: יש קולות רבים בקואליציה להחרים את הישיבה מחר, והסיבה המרכזית לכך היא שב-20 השנים האחרונות לא הועבר שינוי תקנון בפגרה.

יואב קיש: אף פעם לא עשו אירוע כמו שאתם עושים פה עכשיו.

יואב קיש: יש פה אירוע של שינוי תקנון שלא רק שהוא לא בהסכמה, הוא בפריצה מוחלטת של כל מה שהיה מקובל בכנסות הקודמות.

יואב קיש: מדובר בהפקרות שנועדה לשמר תפקידים לכמה אנשים בכנסת, לא בשום דבר אחר.

יואב קיש: הוא נעשה בלי שום הסכמה מצד האופוזיציה.

יואב קיש: אתם פשוט רוצים לשמר את האנשים של הקואליציה, כי אתם מבינים שאותם אנשים לא יהיו איתכם אם לא תשמרו אותם ויכול להיות שהם יצביעו נגד התקציב.

יואב קיש: אתם מבינים שאתם צריכים לשלם את ליטרת הבשר הזאת בצורה חסרת מעצורים לחלוטין.

יואב קיש: כנסות שלמות היו התנגדויות מהותיות על פיצולי ועדות, כולל פה.

יואב קיש: גם הייעוץ המשפטי התנגד לפיצול הבריאות מוועדת העבודה, הרווחה והבריאות.

יואב קיש: אתם מנצלים רוב של בין 61 ל-62 מול 58-59 לאירוע לא פרופורציונאלי בחלוקת המקומות בוועדות - היה על זה את הדיון אתמול בבג"ץ - ואתם מקבעים פה תקדימים שמרסקים את כנסת ישראל.

יואב קיש: זה הדבר שאולי הכי עצוב לי בכל הסיפור.

יואב קיש: הרי מה יקרה?

יואב קיש: גם חלוקת הוועדות שאתם עושים תמשיך פה לדורי דורות.

יואב קיש: אני יכול להבטיח לכם שאם הליכוד יהיה בשלטון אני אעשה ככל יכולתי שימינה תקבל ייצוג עודף בוועדה למעמד האישה, לא בוועדת כספים.

יואב קיש: אני אעשה את זה, כי אתם עשיתם את זה.

יואב קיש: אותו דבר אני אעשה לתקווה חדשה.

יואב קיש: יש פה אירוע תקדימי בנושא של התקנון.

יואב קיש: תבינו, תקנון זה קודש הקודשים.

יואב קיש: משנים תקנון בהסכמות רחבות או כשאין ברירה.

יואב קיש: מ-2013 היו רק שני שינויי תקנון שלא היו בהסכמה רחבה.

יואב קיש: אחד היה בנוגע לקריאה לסדר והוצאה מהישיבה: הפר חבר כנסת את הסדר הפרה חמורה, רשאי יושב-ראש הישיבה להוציאו מהישיבה לאלתר.

יואב קיש: זה לא עבר בהסכמה מלאה.

יואב קיש: 44 בעד, 20 נגד.

יואב קיש: דרך אגב, כל שאר שינויי התקנון עברו כמעט כולם בהסכמות.

יואב קיש: אני זוכר את זה, זה היה בכנסת שאני הייתי, ב-2017.

יואב קיש: היה דיון שבו התלבטו מה עושים.

יואב קיש: היו פה דעות שונות סביב ההוצאה של חבר כנסת מהמליאה ללא שלוש קריאות.

יואב קיש: הדיון הזה היה דיון מעמיק.

יואב קיש: על סעיף כזה פשוט היה דיון מעמיק.

יואב קיש: יריב לוין עוד לפני שהגעתי לכנסת עשה שינוי תקנון רחב בהסכמה מלאה עם כל סיעות הבית.

יואב קיש: שינויי תקנון צריך לעשות בהסכמה רחבה.

יואב קיש: אם יש לך נושא ספורדי שמייצר אי הסכמות, אתה יכול להחליט אם אתה מוביל אותו או לא.

יואב קיש: שיניתם את תקנון הכנסת בהוראת שעה.

יואב קיש: אתם בעצמכם לא אומרים שצריך לעשות את זה להרבה זמן.

יואב קיש: בממשלה הזאת אתם עושים את הדברים הכי נוראיים בשביל לשמר את חברי הכנסת, ואתם אומרים את זה בצורה הכי ברורה.

יואב קיש: את הדבר הזה, שהוא באי הסכמה מובהקת, מביאים להצבעה בפגרה.

יואב קיש: נכון שהגשתם את זה לפני שיצאנו לפגרה, אבל ההצבעה בפגרה זה דבר שלא נעשה מעולם, זה ריסוק היסודות של הבית הזה.

יואב קיש: הכנסת הזאת הופכת להיות כנסת חלשה מפה והלאה.

יואב קיש: אמרתי לכם מה אני מאמין שזה יעשה.

יואב קיש: זה מרסק את הכנסת כגורם רלוונטי.

יואב קיש: יש לכם 22 חברי כנסת נורבגים שגם ככה מרסקים את הכנסת.

יואב קיש: חברי הכנסת שנמצאים פה בזכותם, לא לפי החוק הנורבגי, משומרים בפיצולי ועדות.

יואב קיש: אמרתי לעידית סילמן, יו"ר הקואליציה, שבעיני זה אירוע מושחת לפצל את ועדת הבריאות רק כדי שהיא תוכל להיות יו"ר ועדת הבריאות בעקבות הרקע שלה.

יואב קיש: זה מצטרף לכל האירועים על סף שחיתות שאתם עושים פה בשביל לשמר את הקואליציה שלכם שהייתה מתפרקת.

יואב קיש: כל האירוע הזה לא היה צריך להיוולד.

יואב קיש: זה אסון שנולד.

יואב קיש: אני לא רואה איך מתקנים את זה מפה והלאה.

יואב קיש: לא סתם עשיתם את זה הוראת שעה.

יואב קיש: עשיתם הוראת שעה, כי אתם מבינים שהכנסת לא צריכה לעבוד ככה.

יואב קיש: אתמול היה דיון בבג"ץ על דברים מאוד דומים לעניין הזה.

יואב קיש: מה שמתנהל פה זה בדיוק ההמשך.

יואב קיש: אתם לוקחים ומנצלים את זה שהבית הזה התנהל לפי נוהל ונוהג, לא לפי חוק, ואתם מרסקים את הבית הזה.

יואב קיש: עכשיו לגבי ההסתייגויות עצמן.

יואב קיש: קודם כל, הנושא הראשון, כמו שאמרתי, זה הוראת השעה.

יואב קיש: אם אתם מאמינים שכך כנסת ישראל צריכה להיות, תבטלו את הוראת השעה, בואו נעשה מפה והלאה את כל האירוע הזה.

יואב קיש: זה בשבילכם להחליט.

יואב קיש: מה קרה בוועדת הפנים?

יואב קיש: תפרתם אירוע שיתאים לסעיד אלחרומי, שיתאים למחויבויות הפוליטיות שלכם לסעיד אלחרומי, ונתתם למירב בן-ארי ג'וב.

יואב קיש: סעיד אלחרומי קיבל את מה שרצה, את ליטרת הבשר שלו, ומירב בן ארי קיבלה ג'וב.

יואב קיש: אם ברוב של 61,62 החלטתם שככה הכנסת צריכה להתנהל, בואו תעבירו את תקציב המדינה לוועדה לקידום מעמד האישה ושוויון מגדרי.

יואב קיש: למה?

יואב קיש: כי שם נתתם לנו ייצוג, אפילו עודף ייצוג.

יואב קיש: אם אתם מדברים על תקציב המדינה, בואו נעשה אותו במקום שאנחנו, הליכוד, מיוצגים, כי בכל מקום אחר פגעתם וריסקתם את הייצוג שלנו.

יואב קיש: ברוב של 61 אתם יכולים להעביר חוק שכל קול של קואליציה ייחשב שני קולות בהצבעה.

יואב קיש: בג"ץ לא יתערב, כי בג"ץ לא מתערב בעניינים של הכנסת כשזה נוגע לשמאל.

יואב קיש: תוציאו חוק שכל קול של קואליציה זה שניים, וככה תיפטרו מהלחץ במליאה של שימור ח"כים נורבגים וכל הסיפור.

יואב קיש: למה לעבוד כל כך קשה?

יואב קיש: אנחנו רוצים את תקציב המדינה בוועדה למעמד האישה ושוויון מגדרי.

יואב קיש: אני אומר את זה בצורה ברורה, אני לא משקר כמוכם ומטעה, כי שם נתתם לליכוד רוב.

יואב קיש: זה המקום שבו הליכוד מקבל ייצוג הולם, אפילו ייצוג עודף.

יואב קיש: אני חושב שיחס הכוחות בוועדה פה הוא תשע מול שש.

יואב קיש: אתה יכול לחסוך ולא להביא הרבה נורבגים, רק מעט נורבגים, ואתה מסודר.

ענבר בזק: יש לנו שמות.

ענבר בזק: לא צריך להמשיך לכנות אותנו בכל מיני ביטויים מעליבים.

יואב קיש: למה, זה מעליב?

ענבר בזק: אני לא יודעת אם זה מעליב, אבל יש לי שם.

יואב קיש: לא התכוונתי אלייך.

ענבר בזק: נעים מאוד, קוראים לי ענבר בזק, אני גרה ביובלים.

יואב קיש: לא דיברתי אליך אישית.

ענבר בזק: כשאתמול ישבתי בישיבה שאף אחד מהאופוזיציה לא היה, לא באתי וירדתי על אנשים שלא הגיעו.

יואב קיש: זכותך לעשות מה שאת רוצה.

יואב קיש: נבחרת לעשות מה שאת רוצה, נבחרת לדבר.

יואב קיש: אי אפשר להתעלם מזה שאתם 22 נורבגים שאם תחליטו להצביע נגד הממשלה אתם לא תהיו בכנסת הזאת.

יואב קיש: 22 נורבגים שאם הם ירימו את היד נגד הממשלה הם לא נשארים פה בכנסת.

ענבר בזק: אני חצי רומניה וחצי ליטאית, אני לא נורבגית.

יואב קיש: אתה נורבגית מלאה בכנסת ישראל.

ינון אזולאי: אם אתה גר בחיפה, קוראים לך חיפאי?

יואב קיש: כן.

ינון אזולאי: אז מה הבעיה אם לנורבגי קוראים נורבגי?

ענבר בזק: תקרא לי יובלית, תקרא לי רומניה, תקרא לי ליטאית.

ניר אורבך: היא לא גרה בנורבגיה.

יואב קיש: חברת הכנסת בזק, אין פה שום דבר אישי נגדך, אבל כמו שיש חיפאים, כך בכנסת הזאת יש 22 נורבגים.

יואב קיש: אני לא מתעלם מזה, זו האמת.

ניר אורבך: זו דוגמה לא טובה, כי החיפאים גרים בחיפה, הנורבגים גרים בנורבגיה.

יואב קיש: מי שנכנס לכנסת בנורבגי - הוא נורבגי.

יואב קיש: חברת הכנסת בזק, אם תצביעי נגד הממשלה באיזו שהיא הצבעה את לא תשבי פה לידי יותר.

יואב קיש: זאת המהות של הנורבגיות שלכם.

יואב קיש: גם אם אני הייתי בנורבגי הייתי באותה סיטואציה.

יואב קיש: לוקחים את הכוח של חברי הכנסת, מחלישים אותו, מרסקים אותו.

יואב קיש: את פה על בסיס מקום שאול, ואת מבינה את זה כמו שכל הכנסת מבינה את זה.

ענבר בזק: אני חולקת עליך.

יואב קיש: זכותך לחלוק עלי, זה לגיטימי.

יואב קיש: זכותך לחשוב אחרת, בניגוד למה שהקואליציה עושה בכך שהיא מונעת מאיתנו לחשוב אחרת בנוגע לייצוג בוועדות, בעניין התקנון שמגיע לדיון בפגרה.

יואב קיש: חוץ מחבר הכנסת טופורובסקי, כל חברי הקואליציה לא מכירים מה היה פעם בבית הזה.

עידית סילמן: היינו בבית הזה גם לא כחברי כנסת.

יואב קיש: רק לא יכולתם להצביע.

יואב קיש: בגלל שעכשיו את יכולה להצביע את קיבלת תפקיד, ובגלל שמירב בן ארי יכולה להצביע היא קיבלה תפקיד.

יואב קיש: חברי כנסת נורבגים לא יקבלו תפקיד, כי זה לא מעניין.

יואב קיש: עכשיו אני חוזר לנושא התקנון.

יואב קיש: לקחנו והגחכנו את השיטה שלכם, הראינו לכם שאתם עושים את זה בשביל שוחד פוליטי.

יואב קיש: יו"ר הקואליציה עושה מעשה שלא ייעשה בוועדת הבריאות.

יואב קיש: יש התנגדות לכך של הייעוץ המשפטי.

יואב קיש: אני לא יודע אם השארתם שם שלוש-שש או תיקנתם את זה לחמש-ארבע, אבל בוודאי ששלוש-שש זה אירוע הזוי.

יואב קיש: אני מקווה שלפחות תיקנתם את זה.

עידית סילמן: זה חלק מהמו"מ עם האופוזיציה.

יואב קיש: הנושא הכי מרכזי זה שעושים שינוי תקנון בחוסר הסכמה רחב ומביאים אותו להצבעה בפגרה.

יואב קיש: הסברתי את האינטרסים של הקואליציה ולמה מרסקים את הכנסת הזאת לדורי דורות.

יואב קיש: דבר אחרון לגבי השיח.

יואב קיש: אמרתי פה דברים קשים לקואליציה, ואני חושב שאם הייתי במקומכם לא היה לי נעים לשמוע את זה, אבל אמרתי את זה לא בניסיון לייצר איזה שהוא אלמנט של קללות או דברים שכאלה.

יואב קיש: מותר שיהיו דעות חלוקות.

יואב קיש: עובדה שהייתה פה חברת הכנסת בזק שאמרה לי שאני טועה, וזה בסדר, זה לגיטימי.

יואב קיש: איפה הבעיה שאני רואה במהלך שעשיתם?

יואב קיש: לפעמים קורה שלאנשים מתפלק, יוצא.

יואב קיש: אנשים גם מתנצלים.

יואב קיש: זה חלק מזה שכולנו בני אדם.

יואב קיש: חבל שחברת הכנסת רוזין וחבר הכנסת רם שפע לא פה, כי אם הם רצו להוביל מהלך כדי לשנות את השיח הם היו צריכים לבוא לצד השני ולהגיד את זה, למצוא שותף מהצד שני, לעשות עבודה אמיתית.

יואב קיש: איך המהלך שהם עשו נתפס?

יואב קיש: זה היה נראה מתנשא, זה היה נראה ניצול הכוח הקואליציוני.

יואב קיש: טובי בכירי הקואליציה הזאת דיברו פי 10 יותר גרוע בעבר, אבל זה לא העניין.

יואב קיש: ההתנהלות עצמה התחילה בצורה שגויה.

יואב קיש: אתה רוצה לעשות שיתוף פעולה?

יואב קיש: תבוא לשיתוף פעולה, אל תתנשא, אל תבוא ותצייר כאילו הבעיה רק בצד אחד.

יואב קיש: ממש לא.

יואב קיש: מה שהיה בהצגה הזאת זאת תמונה חד צדדית.

יואב קיש: עשו טעות היוזמים - אולי כוונתם הייתה אמיתית - שבחרו להתנהל בצורה שגויה.

ניר אורבך: אני מקבל את איך שהצגת את זה.

ניר אורבך: אנחנו מאוד נשמח אם יהיה לזה המשך.

ניר אורבך: גם אם תהיה יוזמה שתבוא מהאופוזיציה אני אשמח לקדם אותה ולהמשיך את מה שהתחלנו.

ניר אורבך: סליחה שאני מחלק ציונים, אבל מי שיושב פה עכשיו מנהל את השיח בצורה מאוד מכובדת, גם אם הוא קשה ונוקב.

ניר אורבך: לא להתנהלות הזאת התכוונו.

ניר אורבך: אנחנו יודעים למה התכוונו.

ניר אורבך: גם מהקואליציה, לא רק מהאופוזיציה, ירדו פה לרמת שיח שלא מכבדת אותנו ולא מכבדת את הציבור שמסתכל עלינו.

ניר אורבך: אני אשמח אם יהיה המשך לדיון הזה.

ניר אורבך: חבר הכנסת טופורובסקי, בבקשה.

בועז טופורובסקי: אני חושב שיש קצת צביעות, ואני אומר את זה בלשון המעטה, במה שנאמר כאן.

בועז טופורובסקי: החוק הנורבגי חוקק עוד בתקופה שהליכוד היה בשלטון.

בועז טופורובסקי: כל המהות של החוק הנורבגי נעשתה על ידי הליכוד, וגם אתה, חבר הכנסת קיש, הצבעת בעד.

בועז טופורובסקי: ועדת הכלכלה נלקחה מהאופוזיציה כשהליכוד היה בשלטון.

בועז טופורובסקי: התקדים נוצר בתקופת הליכוד, כשיושב ראש הקואליציה היה מטעם הליכוד.

בועז טופורובסקי: אני חושב שהליכוד דרס את האופוזיציה בצורה בלתי רגילה.

בועז טופורובסקי: הליכוד, ש"ס ויהדות התורה אמרו שאסור לבג"ץ להתערב בענייני הכנסת.

ינון אזולאי: יהדות התורה לא הולכת לבג"ץ.

בועז טופורובסקי: גם הליכוד וגם ש"ס פנו אתמול לבית המשפט.

יואב קיש: לא הליכוד.

בועז טופורובסקי: כאשר בג"ץ שאל את הליכוד אם הם רוצים לדחות את העתירה כי הם נגד פנייה לבית משפט, הם אמרו שלא, והם התחילו להסביר למה העתירה מוצדקת.

יואב קיש: אני שמעתי אחרת.

בועז טופורובסקי: זה עוד עניין של צביעות.

בועז טופורובסקי: בג"ץ רמז שדין העתירה להידחות כי לא מיצו את המו"מ.

בועז טופורובסקי: הוא אפילו נתן דוגמאות לפניות שלנו שלא נענו.

ארבל אסטרחן: הם לא הביעו עמדה.

יואב קיש: הכל בעיני השומע.

בועז טופורובסקי: שינוי תקנון בהוראת שעה נעשה גם על ידי הליכוד בפעם הקודמת.

יואב קיש: לא באתי בטענות על הוראת השעה.

בועז טופורובסקי: אני נותן דוגמה.

יואב קיש: תתייחס לשלושת הדברים שאמרתי.

בועז טופורובסקי: דיברת על כל מיני תקדימים שנעשים כאן.

יואב קיש: אמרתי שמעולם לא היה שינוי תקנון בפגרה, ואמרתי שמ-2013 היה שינוי אחד בתקנון שנעשה שלא בהסכמה.

בועז טופורובסקי: אנחנו מדברים על שינוי התקנון בפגרה רק בגלל שכיבדנו את השבוע הזה של החג המוסלמי.

בועז טופורובסקי: לא עשינו שום דבר שלא בהסכמה.

בועז טופורובסקי: למרות שהנוהג היה שלא יהיה שום דבר שהוא לא בהסכמה עם חברי הכנסת הערבים, עדיין כיבדנו את זה מול כל האופוזיציה.

בועז טופורובסקי: כשהיינו באופוזיציה, ואני זוכר את התקופה של האופוזיציה שהייתה ארוכה מאוד, בחיים לא החרמנו את המקום הזה בגלל שלא הסכמנו עם הקואליציה.

בועז טופורובסקי: חשבנו שלהחרים זה לא דמוקרטי, זאת התנהגות ילדותית.

בועז טופורובסקי: אתם מחרימים כל הזמן.

בועז טופורובסקי: גם כשלא הסכמנו על הוועדות הצבענו בגלל שלא רצינו ליצור תקדים מסוכן שבו אין הסכמה על הקמת ועדות.

בועז טופורובסקי: אני זוכר את הדיונים שהיו.

בועז טופורובסקי: אני זוכר איך כשיש עתיד הייתה באופוזיציה דרסתם אותנו עם הוועדות.

בועז טופורובסקי: היה דיון מאוד גדול אם להגיע להסכמה או לא, אבל אמרנו שאנחנו לא נעשה תקדים מסוכן.

בועז טופורובסקי: אין לכם בעיה שהכנסת הזאת לא תתפקד ולא תעבוד, מה שחשוב לכם זה שלא תהיה הסכמה.

בועז טופורובסקי: בגלל שהייתי במו"מ אני זוכר איך כל הזמן באנו עם ניסיונות.

בועז טופורובסקי: בהתחלה לא היה עם מי לדבר, אחר כך התבקשנו להביא כל מיני הישגים לאופוזיציה.

בועז טופורובסקי: הם קיבלו את ההישגים.

בועז טופורובסקי: הייתה אפילו ישיבה שבה נאמר סגרנו, אבל אז חזרו אלינו ואמרו שבגלל אלמנטים אחרים אי אפשר לסגור.

בועז טופורובסקי: כל פעם נוצר משהו אחר.

בועז טופורובסקי: רק בשביל לסבר את האוזן, עכשיו הדבר שעליו אתם לא מוכנים לוותר זה הפלוס אחד/פלוס שניים בוועדת כספים.

בועז טופורובסקי: זה לא היה ככה אף פעם.

בועז טופורובסקי: תמיד זה היה בסגנון של "אם תהיה לנו עוד ועדה קבועה", וועדת הקליטה הייתה הקבועה שקיבלתם, "אז הכל ייפתר, כל השאר זה שטויות".

בועז טופורובסקי: כל פעם מוצאים משהו אחר שבגללו אתם שוברים את הכלים.

בועז טופורובסקי: חוק המצלמות וראש ממשלה עם כתב אישום - כל אלה תקדימים מסוכנים שאתם יצרתם.

בועז טופורובסקי: אתם מדברים כל הזמן על ממשלת ימין עם שמאל.

בועז טופורובסקי: בנימין נתניהו ב-2009 היה עם השמאל.

בועז טופורובסקי: גם לא מזמן הוא היה עם השמאל.

בועז טופורובסקי: הוא כל הזמן משתף פעולה עם השמאל.

בועז טופורובסקי: אני חושב שחלקים בקואליציה עכשיו יכולים לבוא בטענות לבנימין נתניהו על המהלך שהוא עשה.

בועז טופורובסקי: גם את שיתוף הפעולה עם רע"ם אתם יצרתם.

בועז טופורובסקי: את סעיף 98 אתם הפעלתם בסיטונאות, לא אנחנו.

בועז טופורובסקי: החרמות – לא אנחנו.

בועז טופורובסקי: באתי בעניין של הוועדה לבחירת שופטים ואמרתי, חבר'ה, בואו נעשה את זה כראוי – אחד לאופוזיציה ואחד לקואליציה.

בועז טופורובסקי: לי נאמר, ואני לא רוצה להגיד את השמות:

בועז טופורובסקי: אנחנו רוצים את שניהם כך שלכם יהיה אפס, ואתם תראו איך נעשה לכם את התרגיל, נעשה לכם הפרד ומשול.

בועז טופורובסקי: אנחנו באנו עם רצון להסתדר עם האופוזיציה, אבל האופוזיציה הזאת לא רוצה להסתדר.

בועז טופורובסקי: אני חושב שגם הציבור מתחיל להבין שיש אופוזיציה שמכל מיני סיבות, ואני לא אכנס לרכילות, לא רוצה להגיע להסכמה עם הקואליציה.

בועז טופורובסקי: אתה יכול לראות איך כשהייתם בקואליציה אנחנו הורדנו את הראש וקיבלנו את מה שרציתם, זאת למרות שחשבנו שזה ממש לא פייר וממש לא נכון.

בועז טופורובסקי: אין ספק שלפעמים כמות הוועדות יותר מידי גדולה, ואני אומר את דעתי, אבל זה ההסכם הקואליציוני שנוצר.

בועז טופורובסקי: קואליציה של שמונה מפלגות הטרוגניות היא לא קואליציה פשוטה.

בועז טופורובסקי: לא הייתה אי פעם כזאת קואליציה רחבה.

יואב קיש: היא לא רחבה, היא מאוד קטנה הקואליציה.

ניר אורבך: הוא התכוון מבחינת מפלגות.

בועז טופורובסקי: גם מבחינת כמות המפלגות, וגם מבחינת המנעד שלהן על המפה הפוליטית.

בועז טופורובסקי: יש הסכם קואליציוני שאנחנו צריכים לעמוד בו.

בועז טופורובסקי: אני חושב ששתי הוועדות שאמורות לקום כתוצאה משינוי התקנון הן ועדות ראויות.

בועז טופורובסקי: בראשן תעמודנה נשים ראויות.

בועז טופורובסקי: יש להן הרבה עבודה לעשות, אם זה בנושא של ביטחון פנים שראינו מה היה בערים המעורבות בשנה האחרונה במדינת ישראל, ואם בנושא הבריאות בתקופת הקורונה, בתקופה שבה מערכת הבריאות נמצאת עם אתגרים מאוד מאוד משמעותיים.

בועז טופורובסקי: אני חושב שזה טוב מאוד שיקומו שתי הוועדות האלו, וזה טוב שהן בהוראת שעה.

בועז טופורובסקי: אם נראה שהדבר הכי נכון זה שהוועדות האלו יהיו קבועות, אפילו בניגוד למחשבה שלי, אולי נחשוב ביחד, והלוואי בהסכמה, גם להפוך את זה להוראה קבועה.

ניר אורבך: חבר הכנסת ינון אזולאי, בבקשה.

ינון אזולאי: אני בעד החוק הנורבגי כדי שהכנסת תתפקד, רק שהכל תלוי במינון.

ינון אזולאי: הבעיה שלנו, בועז, הייתה עם הדיבורים ועם כל ההתבטאויות של הצד השני, כולל של הבוס שלך, יאיר לפיד, על ראש הממשלה הרזרבי, על החוק הנורבגי.

ינון אזולאי: אנחנו מדברים על ההתבטאויות ועל השיימינג שעשיתם לאותם נורבגים שהיו פעם שעברה.

ינון אזולאי: אנחנו לא מדברים על אם הנורבגי טוב או לא טוב.

ינון אזולאי: לגבי בג"ץ שהתייחסת – לי אישית אין אמון במערכת המשפט, אין אמון בבג"ץ.

ינון אזולאי: גם אם חברי הלך לבג"ץ, זה לא אומר שאני מסכים איתו, למרות שאנחנו חברים בלב ובנפש כאילו אנחנו אחים.

ינון אזולאי: אני לא מסכים איתו בעניין הזה.

ינון אזולאי: אותי לא תראו בבג"ץ.

ינון אזולאי: אני לא מאמין במערכת הזאת, כי זאת מערכת שאף פעם לא עשתה לנו טוב כציבור חרדי.

ינון אזולאי: לגבי השינוי בתקנון – לפני כ-10 שנים היה יריב לוין יושב-ראש ועדת הכנסת.

ינון אזולאי: הוא עשה שינוי בתקנון.

ינון אזולאי: הוא הביא אז את ג'ומס ממרצ וסיכם שלא יעבור שום תקנון בלי הסכמה, וכך היה.

ינון אזולאי: זה אפשרי לעשות שינוי בתקנון, בתנאי שיש הסכמה.

ינון אזולאי: אני בעד לכבד את החגים של המוסלמים.

ינון אזולאי: חבל שלא כיבדתם את צום י"ז בתמוז.

ינון אזולאי: חברת הכנסת סילמן, עשו דיונים ביום י"ז בתמוז למרות שביקשנו לא לעשות, ולא בגלל הצום.

ינון אזולאי: הייתה איזו חברת כנסת שאמרה: אם הייתם בשמש אתם גם יכולים לבוא לפה.

ינון אזולאי: הלכנו על מנת לחזק מקום שרוצים להחריב אותו.

ינון אזולאי: תכבדו את היהודים לפחות כמו שאתם מכבדים את המוסלמים.

ינון אזולאי: יש ועדות כמו זכויות הילד ופניות ציבור שאני חושב שהגיע הזמן שהן יהיו קבועות.

ינון אזולאי: אם אתם עושים פה שינוי, תהפכו את הוועדות האלו לוועדות קבועות.

ינון אזולאי: לא צריך לתת את הוועדה לפניות הציבור כאיזה פיצוי לחבר כנסת כזה או אחר.

ינון אזולאי: הוועדה לפניות הציבור חייבת להיות בכנסת כוועדה קבועה.

ינון אזולאי: זו ועדה שצריכים להילחם לקבל אותה, כי הציבור חייב תשובות, הציבור חייב מענה.

ינון אזולאי: לא יכול להיות שהוועדה לזכויות הילד לא תהיה ועדה קבועה, היא חייבת להיות ועדה קבועה.

ינון אזולאי: את ועדת הפנים חילקתם לוועדה לביטחון הפנים ולוועדה שעוסקת בכל נושא הפנים ואיכות הסביבה.

ינון אזולאי: אתם לא סומכים על סעיד אלחרומי ולא נותנים לו את הוועדה לביטחון פנים אבל נותנים לו את כל ענייני הפנים.

ינון אזולאי: תנו את סמכות לחברים בוועדת הפנים לבקר בבתי הסוהר ללא התראה מראש, כמו שיש היום בוועדה שהחברים יכולים להגשת לבתי הכלא ולבקר.

ינון אזולאי: אם כבר פיצלתם את ועדת העבודה, הרווחה והבריאות, תיקחו את זרוע העבודה ושימו את זה בוועדת הכלכלה.

ינון אזולאי: אם כבר אתם עושים פיצולים, תעשו פיצולים טובים.

ינון אזולאי: אני חושב שהרווחה והבריאות צריכים להיות ביחד, אבל אם כבר החלטתם לפצל, תפצלו גם את העבודה ושימו אותה בוועדת הכלכלה.

ינון אזולאי: הקמתם ועדה לשירותי הדת היהודיים ביחד עם התשתיות.

ינון אזולאי: חבר'ה, יהדות זה לא תשתיות, זה משהו אחר.

ינון אזולאי: זו אמנם התשתית של המדינה, אבל לא לזה התכוונתם.

ינון אזולאי: אנחנו רואים את מפלגת ישראל ביתנו מכה בציבור הדתי והחרדי.

ינון אזולאי: לא יכול להיות שתיקחו את הוועדה לשירותי הדת היהודיים ותתנו אותה לאנשים שאין להם מושג מה זו דת.

ינון אזולאי: לתת את זה ליוליה, שאותה אני מאוד מעריך, זה לא ראוי.

ינון אזולאי: שימו את זה בוועדת הכלכלה, שימו את זה אצל עידית בבריאות, שימו את זה אצל סעיד אלחרומי.

ינון אזולאי: אל תבואו ותגידו: אנחנו נכניס אצבע בתוך העין שלכם ונביא לכם שם את שירותי הדת היהודיים.

ינון אזולאי: זה דבר שמזלזל ביהדות.

ינון אזולאי: כאנשים יראי שמיים אני מצפה שתעשו הכל שזה לא יגיע למקום הזה.

ינון אזולאי: תצילו את שירותי הדת היהודיים, כי אלה שבידיהם הפקדתם אותם לא יבואו לתקן, הם רק יבואו להרוס ולקלקל.

ינון אזולאי: זה על אחריותכם.

עידית סילמן: לעניין י"ז בתמוז - אם זה לא היה דיון חשוב, לא היינו מקיימים אותם.

עידית סילמן: אני ציינתי בוועדה שבשנים קודמות היו מליאות בי"ז בתמוז, חברי הכנסת החרדים עלו ודיברו.

ינון אזולאי: אני מוחה גם על זה.

ינון אזולאי: זה לא ראוי ולא נכון.

ניר אורבך: היו כמה אמירות שהיו בעייתיות מבחינת קיום הדיון ביום הזה של אנשים שקשורים לקואליציה.

ניר אורבך: אני חושב שזה יותר הפריע מאשר קיום הדיון עצמו, לפחות בעיני.

ינון אזולאי: התייחסתי בגלל שבועז אמר.

ינון אזולאי: העניין הוא לכבד את שני הצדדים, לא רק צד אחד.

עידית סילמן: היו תקדימים.

עידית סילמן: הלכנו לפי מה שהיה פה בכנסת, לפי נוהג.

ינון אזולאי: בימי מליאה, לא בימים שלא קשורים בכלל.

עידית סילמן: בוועדת הכספים, חבר הכנסת יואב קיש, נתנו מקומות.

עידית סילמן: סימן השאלה שנותר הוא בעניין הפלוס אחד או פלוס שניים בכספים.

יואב קיש: אז תפתרו את הבעיה.

עידית סילמן: הצענו להגדיל את כמות חברי הוועדה בוועדת הכספים ובוועדת חוץ וביטחון, כדי לבוא לקראת האופוזיציה ולאפשר מתן ייצוג גדול ורחב יותר.

עידית סילמן: במכתבי למרכז האופוזיציה, חבר הכנסת יריב לוין, כתבתי את זה.

עידית סילמן: הצענו מעבר ל-17 המקומות שקבועים בחוק, כי הבנו שצריך להיות ייצוג לסיעות האלו, כי הבנו שרוצים ייצוג גדול.

עידית סילמן: עניין הוועדות לא הובא בפגרה בהפתעה.

עידית סילמן: שמנו את זה מראש, וגם זה דבר שמעוגן בתוך ההסכמים הקואליציוניים.

עידית סילמן: כמי שמגיעה מתחום הבריאות אני חושבת שאני יכולה לקדם את התחום הזה.

עידית סילמן: אני לעולם לא אגיד שבן אדם שהיה טייס לא יכול להיות בוועדת חוץ וביטחון.

עידית סילמן: להיפך, כבוד הוא לי שבן אדם שהיה טייס בחיל האוויר יגיע לוועדת חוץ וביטחון ויביא מניסיונו.

עידית סילמן: אני חושבת שזה נכון, אני חושבת שזה מכובד, אני חושבת שזה ראוי, ואני בחיים לא הלין על זה.

עידית סילמן: אם הייתי רוצה הייתי יכולה להיות שרת הבריאות, לא יושבת-ראש ועדת הבריאות.

עידית סילמן: מי שהציעו לי את זה היו חברי הליכוד.

יואב קיש: אני לא הצעתי לך.

עידית סילמן: אתה היית סגן שר, היית עסוק בדברים של הקורונה.

יואב קיש: אני לא הצעתי לך שום דבר אף פעם.

יואב קיש: לא הצעתי לך, לא הצעתי לניר.

יואב קיש: את מוזמנת לנקוב בשמות.

יואב קיש: אני מעולם לא הצעתי לאף אחד שום דבר, כולל לא למנסור עבאס.

עידית סילמן: השמן במקום אחר לא נוזלי יותר.

עידית סילמן: בחרתי בוועדה ובעבודה קשה, כי אני מאמינה, כי אני מגיעה מהמקום הזה.

עידית סילמן: בתור סגן שר הבריאות לשעבר אתה בוודאי יודע שלא הרבה חברי כנסת בתוך הכנסת הזאת, בתוך בית המחוקקים הזה, מתעסקים בבריאות ובאמת מבינים בעולם התוכן הזה.

עידית סילמן: מדובר בעולם תוכן שהוא הרבה יותר קשה, הרבה יותר מורכב, הרבה יותר מסובך.

עידית סילמן: זה לא לבוא ולצייץ ציוץ כזה או אחר כמו בנושאים אחרים שיותר קל להתבטא בהם.

עידית סילמן: אני אהיה גאה שלאור התקדים הזה ועדת הבריאות תהיה ועדת בריאות תמידית בתוך הכנסת.

עידית סילמן: לא רק אני אשמש בעתיד כיושבת-ראש ועדת הבריאות.

עידית סילמן: ועדת הבריאות תשמש את הבית הזה, כדי להביא ולמלא את שליחותה, כדי לדאוג לרווחתם ולבריאותם של אזרחי מדינת ישראל.

עידית סילמן: יש צורך אמיתי לקדם נושאי בריאות, במיוחד לאור הקורונה.

עידית סילמן: ניסיון והיכרות עם המקום הזה הוא ערך מוסף, הוא לא בעוכרנו.

עידית סילמן: אתה יודע כמוני שמעט מאוד מבינים מה זה אומר תקציבים צבועים במערכת בריאות, לאן הדברים הולכים, איך.

עידית סילמן: כאן המקום שלנו לבוא ולעשות תיקון, לא להגיד שמה שהיה עד עכשיו לא היה טוב.

עידית סילמן: מה שהיה עד עכשיו היה טוב, וטוב שהיה, אבל אנחנו רוצים להוסיף טוב למקום הזה.

עידית סילמן: גם לגבי הרכבי הוועדות אני כיושבת ראש הקואליציה עוד מאמינה שניתן להגיע להסכמים.

עידית סילמן: דיברת על הרכב הוועדות.

עידית סילמן: אני אשמח לבוא לקראת האופוזיציה ולנהל דיון אמיתי, לא דיון שנוגע רק לסוגיית הפלוס אחד בכספים.

עידית סילמן: יש דברים שבהם אנחנו יכולים לבוא לקראת, יש דברים שהם מהותיים.

עידית סילמן: בתור יושבת-ראש קואליציה שרואה ששלוש שנים פלוס לא עבר תקציב מדינה, אני חושבת שיש חשיבות להעביר תקציב.

עידית סילמן: גם נכנסתי לתוך המערכת הזאת כדי להעביר תקציב.

יואב קיש: עד 2019 היה תקציב.

יואב קיש: שנה וחצי אין תקציב.

יואב קיש: עוד לא העברתם תקציב מדינה, רק שתבינו.

עידית סילמן: אנחנו בתהליך.

יואב קיש: בתהליך זה בסדר.

עידית סילמן: זה יעבור בממשלה ויגיע לכנסת.

עידית סילמן: גם בוועדות למינוי שופטים ודיינים באנו מראש והשארנו מקום לאופוזיציה, לא שמנו נציגים מטעמנו בשני המקומות האלה.

עידית סילמן: יתרה מכך - אני אפילו פניתי לכל חברי הכנסת מהאופוזיציה כדי למצוא את העמק השווה.

יואב קיש: אלי לא פנית.

עידית סילמן: בפעם הבאה אני אפנה גם אליך.

יואב קיש: ביום היחידי שפנו אלי זה היה ביום שסיימנו בשעה נורמאלית את המליאה.

יואב קיש: זאת הייתה הפעם היחידה שפנו אלי.

יואב קיש: עד היום לא פנית אלי.

יואב קיש: אל תגידי שפנית לכולם.

עידית סילמן: כשפניתי לחברי הסיעות השונות במטרה למצוא נציג שמוסכם על כולם בתוך האופוזיציה כדי להגיע לעמק השווה, לייצוג ההולם, הנכון והראוי לכם, נאמר לי שאין כזה דבר, שאתם לא מגיעים להסכמות גם אצלכם.

עידית סילמן: אני לא נכנסת לענייני האופוזיציה ואיך היא מחלקת את קולותיה, אבל אני אשמח אם תוכלו להתכנס לתוך המקום הזה למרות הקושי.

עידית סילמן: אני חושבת שזה לטובה.

עידית סילמן: אני מעריכה את העבודה הרבה והקשה שאתה עשית בשבתך כסגן שר הבריאות, ומגיעה לך הערכה על זה בתקופה לא פשוטה.

עידית סילמן: אנחנו באים כדי להמשיך ולהוסיף טוב.

עידית סילמן: אז תודה גם על זה.

עידית סילמן: באופן אישי, כדי להימנע מניגוד עניינים כי בעלי נכנס לעבודה בתחום הזה, לא חתמנו על איזה שהוא הסכם של ניגוד עניינים אלא מראש אמרנו שמראית עין חשובה יותר ולכן בעלי יצא מעבודתו.

יואב קיש: נתת את הדוגמה של טייס בוועדת חוץ וביטחון.

יואב קיש: יש מאות טייסים, אולי אפילו יותר, לכן לא מדובר במקרה פרטני.

יואב קיש: אם אני הייתי יו"ר קואליציה והייתי מפצל את ועדת חוץ וביטחון ומקים ועדת משנה לחיל אוויר שאני הייתי בראשה, זה היה בדיוק מה שאת עושה עכשיו.

יואב קיש: אם היית הולכת להיות יו"ר ועדת העבודה, הרווחה והבריאות - -

עידית סילמן: רציתי.

יואב קיש: רצית, לא הסתדר, אז פיצלת את הבריאות.

יואב קיש: כל האירוע פה הוא האירוע של הפיצול, האירוע של המכוונות, הוא האירוע של לא תשים בפני עיוור מכשול.

יואב קיש: יש עניין של ניגוד עניינים שכשאתה בממשלה אתה ממלא טפסים.

יואב קיש: כשאתה בכנסת אין לך ניגוד עניינים, למעט מקרים בודדים שהיו.

עידית סילמן: לא הבנתי מה ניגוד העניינים.

יואב קיש: ברור שיש פה ניגודי עניינים.

יואב קיש: עבדת בקופת חולים ספציפית.

עידית סילמן: כשכירה.

יואב קיש: ברור שכשכירה, אבל יש לך קשרים שם.

יואב קיש: זה ברור שיש פה ניגוד עניינים שזועק לשמיים.

יואב קיש: גם הציבור מבין את זה.

עידית סילמן: כבר כמה שנים אני לא עובדת שם.

יואב קיש: האירוע הזה הוא על סף שחיתות.

יואב קיש: אני מאוד מקווה שלא תפלי בבורות שיגיעו לוועדה הזאת.

יואב קיש: ישנה משמעות לניגוד עניינים, לכן את צריכה להיזהר בקלה כבחמורה.

יואב קיש: זה אירוע שאם הוא היה קורה בליכוד, בממשלת ימין, אנחנו היינו חוטפים מפה עד הודעה חדשה.

יואב קיש: אני לפחות לא דו-פרצופי, אני אומר את מה שהיו אומרים לנו.

יואב קיש: חבר הכנסת טופורובסקי, שאמר פה דברים שהם בחלקם ענייניים, לא התייחס לעובדה שהם מביאים לפה הצבעה על שינוי תקנון בפגרה, שזה דבר שלא נעשה מעולם.

בועז טופורובסקי: התייחסתי.

יואב קיש: אמרת שוויתרתם על השבוע, אבל מה זה קשור?

יואב קיש: לא היית צריך לבוא עם שינוי תקנון בפגרה.

יואב קיש: עשית עכשיו תקדים שלא היית צריך לעשות.

יואב קיש: הליכוד לא פנה אתמול לבג"ץ.

יואב קיש: היו כמה חברי כנסת מהליכוד שהרגישו שהם נרמסו תחת האירוע הזה ולכן הם פנו.

יואב קיש: בליכוד היה ויכוח עקרוני אם נכון או לא נכון שהיא תלך כסיעה לאירוע הזה, אבל הייתה החלטה ברורה שלא.

יואב קיש: הייתה החלטה נוספת שאמרה: אנחנו מכבדים את זכותם של חברי הכנסת הפרטניים ללכת ולהגיש את העניין הזה.

יואב קיש: התפיסה שלנו אומרת, ויש הרבה אנשים שחושבים כך, שללכת לבג"ץ זה לא בשביל לקבל סעד, זה בשביל לקבע תקדים.

יואב קיש: אני לא הייתי בין חברי הכנסת שהלכו לבג"ץ, ואני גם לא רציתי ללכת.

יואב קיש: הלכו בשביל לקבע תקדים, לא כמו שתיארת את זה כאילו האופוזיציה בחרה איזו עמדת דגל לא להסכים.

יואב קיש: כמי שדי מעורב וקרוב להנהלת הקואליציה אני לא מכיר עמדה עקרונית כזאת, אני לא פועל כאילו יש עמדה עקרונית כזאת.

יואב קיש: להיפך, אני כן מנסה לגשר ולמצוא את המקומות שבהם אפשר להגיע להסכמות.

יואב קיש: האירוע המרכזי שמצטייר פה זו הדריסה הלא פוסקת ואי הייצוג בוועדות המשמעותיות.

יואב קיש: אם אתם אומרים שהפער הוא על האחד הזה, בואו ותוותרו על האחד הזה ותראו שהדברים יסתדרו.

יואב קיש: מכיוון שאתם מתעקשים שלא, אז זה מביא אותנו חזרה.

יואב קיש: כקואליציה יש לכם אחריות יותר גבוהה בעניין הזה.

יואב קיש: אתה לא יכול לבוא ולטעון: אתם כל הזמן אומרים לא, כשאתה בעצמך אומר שאתה על הפער הזה בוועדת הכספים לא מוכן לגשר.

בועז טופורובסקי: זה הדבר היחיד שאנחנו אומרים.

יואב קיש: אם זה הדבר היחיד, בוא תפתור אותו.

יואב קיש: בועז, אמרת משפט אחד שיצא בכנות ממך והוא המהות של כל העניין.

יואב קיש: אתה אומר שאכן יש פה יותר מידי ועדות, שיש הקמה של יותר מידי ועדות, אבל אין ברירה, זה ההסכם הקואליציוני שאתה מחויב לו.

יואב קיש: חבל שאתם עושים את זה בפגרה, חבל שזה בלי הסכמה.

יואב קיש: בועז, אמרת שאנחנו התחלנו עם העניין של הנורבגים.

יואב קיש: הליכוד מעולם לא רצה את זה, והוא גם כמעט ולא השתמש בזה.

יואב קיש: כחול לבן היו העוגן המרכזי שהיו צריכים את זה בכנסת הקודמת.

יואב קיש: חששנו מזה, נזהרנו מזה.

יואב קיש: מעולם לא עלה על דעתנו שמישהו יחשוב על ההקצנה שאליה הגעתם בכנסת הזאת.

יואב קיש: זה קצת לא חוכמה לבוא ולהאשים את הליכוד.

בועז טופורובסקי: זה לא התחיל ב-2015?

יואב קיש: לא.

ענבר בזק: לא חשבתי שיהיה ראש ממשלה עם כמה כתבי אישום.

ענבר בזק: גם זה לא עלה על דעתי.

יואב קיש: אתה צודק, אולי הנורבגי התחיל לראשונה ב-2015, אבל זה היה ממש שולי.

יואב קיש: זה מתווסף לריסוק של הייצוג בוועדות.

יואב קיש: הכנסת הזאת הופכת להיות כנסת חלשה מאוד.

יואב קיש: זה אירוע שהולך להמשיך וללוות אותנו, לצערי, בכל הכנסות הבאות, אבל כמו שאמרת, זה ההסכם הקואליציוני.

ניר אורבך: חבר הכנסת קיש, תודה רבה.

ניר אורבך: אנחנו כרגע נעבור להצבעה על ההשגות.

ניר אורבך: מי בעד השגה מס' 1, מי נגד?

ניר אורבך: ההשגה מס' 1 לא אושרה.

ניר אורבך: מי בעד השגה מס' 2, מי נגד?

ניר אורבך: השגה מס' 2 לא אושרה.

ניר אורבך: מי בעד השגה מס' 3, מי נגד?

ניר אורבך: השגה מס' 3 לא אושרה.

ניר אורבך: מי בעד השגה מס' 4, מי נגד?

ניר אורבך: השגה מס' 4 לא אושרה.

ניר אורבך: מי בעד השגה מס' 5, מי נגד?

ניר אורבך: השגה מס' 5 לא אושרה.

ניר אורבך: מי בעד השגה מס' 6, מי נגד?

ניר אורבך: השגה מס' 6 לא אושרה.

ניר אורבך: מי בעד השגה מס' 7, מי נגד?

ניר אורבך: השגה מס' 7 לא אושרה.

ניר אורבך: מי בעד השגה מס' 8, מי נגד?

ניר אורבך: השגה מס' 8 לא אושרה.

ניר אורבך: מי בעד השגה מס' 9, מי נגד?

ניר אורבך: השגה מס' 9 לא אושרה.

ניר אורבך: מי בעד השגה מס' 10, מי נגד?

ניר אורבך: השגה מס' 10 לא אושרה.

ניר אורבך: מי בעד השגה מס' 11, מי נגד?

ניר אורבך: השגה מס' 11 לא אושרה.

ניר אורבך: מי בעד השגה מס' 12, מי נגד?

ניר אורבך: השגה מס' 12 לא אושרה.

ניר אורבך: מי בעד השגה מס' 13, מי נגד?

ניר אורבך: השגה מס' 13 לא אושרה.

ניר אורבך: מי בעד השגה מס' 14, מי נגד?

ניר אורבך: השגה מס' 14 לא אושרה.

ניר אורבך: מי בעד השגה מס' 15, מי נגד?

ניר אורבך: השגה מס' 15 לא אושרה.

ניר אורבך: מי בעד השגה מס' 16, מי נגד?

ניר אורבך: השגה מס' 16 לא אושרה.

ניר אורבך: מי בעד השגה מס' 17, מי נגד?

ניר אורבך: השגה מס' 17 לא אושרה.

ניר אורבך: מי בעד השגה מס' 18, מי נגד?

ניר אורבך: השגה מס' 18 לא אושרה.

ניר אורבך: מי בעד השגה מס' 19, מי נגד?

ניר אורבך: השגה מס' 19 לא אושרה.

ניר אורבך: מי בעד השגה מס' 20, מי נגד?

ניר אורבך: השגה מס' 20 לא אושרה.

ניר אורבך: מי בעד השגה מס' 21, מי נגד?

ניר אורבך: השגה מס' 21 לא אושרה.

ניר אורבך: מי בעד השגה מס' 22, מי נגד?

ניר אורבך: השגה מס' 22 לא אושרה.

ניר אורבך: מי בעד השגה מס' 23, מי נגד?

ניר אורבך: השגה מס' 23 לא אושרה.

ניר אורבך: מי בעד השגה מס' 24, מי נגד?

ניר אורבך: השגה מס' 24 לא אושרה.

ניר אורבך: מי בעד השגה מס' 25, מי נגד?

ניר אורבך: השגה מס' 25 לא אושרה.

ניר אורבך: מי בעד השגה מס' 26, מי נגד?

ניר אורבך: השגה מס' 26 לא אושרה.

ניר אורבך: מי בעד השגה מס' 27, מי נגד?

ניר אורבך: השגה מס' 27 לא אושרה.

ניר אורבך: מי בעד השגה מס' 28, מי נגד?

ניר אורבך: השגה מס' 28 לא אושרה.

ניר אורבך: מי בעד השגה מס' 29, מי נגד?

ניר אורבך: השגה מס' 29 לא אושרה.

ניר אורבך: מי בעד השגה מס' 30, מי נגד?

ניר אורבך: השגה מס' 30 לא אושרה.

ניר אורבך: מי בעד השגה מס' 31, מי נגד?

ניר אורבך: השגה מס' 31 לא אושרה.

ניר אורבך: אני מגיש רביזיה.

בועז טופורובסקי: שלום, אני מחדש את ישיבת ועדת הכנסת לדיון ברביזיה של חבר הכנסת ניר אורבך, יושב-ראש הוועדה.

בועז טופורובסקי: מכיוון שחבר הכנסת ניר אורבך אינו נמצא, אנו רואים ברביזיה כנדחית.

בועז טופורובסקי: תודה רבה, אני נועל את הישיבה.